cyanic-selkie/wikianc huggingface dataset:
พรรคแรงงานพม่า
ประวัติ
ผู้ก่อตั้งพรรคคือกลุ่มผู้นำ 42 คนของพรรคสังคมนิยมที่ต่อต้านบะส่วยและจอเย่ง ได้แก่ ทะขิ่นชิตหม่อง ทะขิ่นฮลา จเว ทะขิ่นลวิน และอูบาเย่ง ทะขิ่นลวินได้ประกาศว่าตนยึดถือแนวคิดคอมมิวนิสต์ของคาร์ล มาร์ก เลนิน และเหมา เจ๋อตุง แต่ต่อต้านพรรคคอมมิวนิสต์พม่าทั้งพรรคธงแดงและพรรคธงขาว รวมทั้งต่อต้านแนวคิดของตีโต พรรคนี้เป็นพรรคนิยมลัทธิมาร์ก-เลนิน มองสันนิบาตเสรีชนต่อต้านฟาสซิสต์ว่าเป็นพวกจักรวรรดินิยม พรรคนี้เป็นพรรคที่ถูกต้องตามกฎหมายในพม่า ต่างจากพรรคธงแดงและพรรคธงขาวที่เป็นพรรคนอกกฎหมาย ในการเลือกตั้ง พ.ศ. 2494 ได้ 12 ที่นั่ง ใน พ.ศ. 2499 เข้าร่วมในแนวร่วมสหแห่งชาติและได้ 48 ที่นั่ง หลังจากเริ่มใช้วิถีพม่าสู่สังคมนิยมในสมัยนายพลเน วิน พรรคจึงได้รวมเข้ากับพรรคสหายประชาชนเพื่อจัดตั้งเป็นพรรคสหกรรมกร ก่อนจะถูกคว่ำบาตรไปในที่สุด
เยรูซาเลมตะวันออก
เยรูซาเลมตะวันออก (القدس الشرقية, מזרח ירושלים) เป็นส่วนหนึ่งของกรุงเยรูซาเลมที่มิได้เป็นส่วนหนึ่งของเยรูซาเลมตะวันตก โดยครอบคลุมเขตเมืองเก่าและสถานที่ศักดิสิทธิ์ที่สำคัญต่อศาสนาคริสต์ ศาสนายูดาห์ และศาสนาอิสลาม ได้แก่ เนินพระวิหาร, กำแพงโอดครวญ, โบสถ์พระคูหาศักดิ์สิทธิ์ มัสยิดอัลอักศอ และโดมแห่งศิลา ปัจจุบันเมืองนี้เป็นเมืองหลวงอย่างเป็นทางการของรัฐปาเลสไตน์แม้ว่าที่ทำการรัฐบาลจะอยู่ที่รอมัลลอฮ์
ไตรทรรศน์แห่งญี่ปุ่น
ไตรทรรศน์แห่งญี่ปุ่น (日本三景 (Nihon Sankei); Three Views of Japan) เป็นรายชื่อสถานที่สามแห่งในประเทศญี่ปุ่นซึ่งได้รับการจัดว่ามีความงดงามมากที่สุด ประกอบด้วย หมู่เกาะกิ่งสนแห่งมัตสึชิมะในจังหวัดมิยางิ สันทรายกิ่งสนแห่งอามาโนฮาชิดาเตะในจังหวัดเกียวโต และศาลเจ้าอิตสึกูชิมะในจังหวัดฮิโรชิมะ ซึ่งหนึ่งในสามนี้คืออิตสึกูชิมะยังได้รับการจัดให้เป็นมรดกโลกโดยยูเนสโก อีกด้วย
ไตรทรรศน์แห่งใหม่
ค.ศ. 1915 สำนักพิมพ์จิตสึเงียว โนะ นิฮง ชะ (株式会社実業之日本社) ได้มีการสำรวจในระดับชาติเพื่อคัดเลือกไตรทรรศน์แห่งใหม่ขึ้น ซึ่งไตรทรรศน์แห่งใหม่นี้ ประกอบด้วย
ซัมซุง เอกซ์พีเรียนซ์
ซัมซุง เอกซ์พีเรียนซ์ (Samsung Experience) เป็นส่วนติดต่อประสานกับผู้ใช้ที่ซัมซุงได้นำไปใช้บนอุปกรณ์ของตัวเอง สร้างจากพื้นฐานแอนดรอยด์ แต่เดิมได้ใช้ชื่อว่าทัชวิซ เริ่มเปลี่ยนชื่อเป็น Samsung Experience เมื่อปลายปี ค.ศ. 2016 ในแอนดรอยด์ 7.0 "นูกัต" รุ่นนักพัฒนาบนซัมซุง กาแลคซีเอส 7
ทัชวิซ
ทัชวิซเป็นชื่อเก่าของส่วนประสานงานกับผู้ใช้ของซัมซุง ปล่อยให้ใช้งานครั้งแรกเมื่อวันที่ 4 มิถุนายน ค.ศ. 2010 สำหรับสมาร์ตโฟนซัมซุง กาแลคซีเอส นักวิจารณ์ได้วิจารณ์ซัมซุงเกี่ยวกับการใส่คุณสมบัติต่าง ๆ และโบลทแวร์ในทัชวิซมากเกินไป โดยเฉพาะในซัมซุง กาแลคซีเอส 4 ทำให้ผู้ใช้งานหลายคนเรียกมันว่า "ฟีเจอร์ครีป" (คุณสมบัติขยะ) ในปีต่อ ๆ มา ซัมซุงจึงได้เริ่มถอดโบลทแวร์และคุณสมบัติที่ไม่จำเป็นออกและไม่ใช้ชื่อทัชวิซอีกต่อไป จึงเป็นเหตุที่ทำให้พวกเขาได้เปลี่ยนชื่อส่วนประสานงานนี้
เครื่องหมายการค้า
ในวันที่ 15 ธันวาคม ค.ศ. 2016 ซัมซุงได้จดเครื่องหมายการค้าในชื่อ  "Samsung Experience" พร้อมกับโลโก้
จังหวัดปกครองตนเองชนชาติเกาหลี หยันเปียน
หยันเปียน หรือ ย็อนบย็อน (เกาหลีถิ่นจีน: 연변) หรือ เย็นบเย็น (옌볜) เป็นจังหวัดปกครองตนเองแห่งหนึ่งในมณฑลจี๋หลิน ประเทศจีน ตอนเหนือติดมณฑลเฮย์หลงเจียง ตะวันตกติดนครไป๋ซานและจี๋หลิน ทางใต้ติดจังหวัดฮัมกย็องเหนือ ประเทศเกาหลีเหนือ ทิศตะวันออกติดดินแดนปรีมอร์สกี ประเทศรัสเซีย หยันเปียนถูกกำหนดให้เป็นจังหวัดปกครองตนเองชนชาติเกาหลี เนื่องจากมีชาวเกาหลีอาศัยอยู่ในบริเวณดังกล่าวเป็นจำนวนมาก มีเมืองหลวงชื่อเมืองหยันจี๋ (延吉) หรือย็อนกิล (연길) และพื้นที่ทั้งหมด 42,700 ตารางกิโลเมตร (16,500 ตารางไมล์) ถือเป็นเขตปกครองตนเองชนชาติเกาหลีหนึ่งในสองแห่ง อีกแห่งหนึ่งคืออำเภอปกครองตนเองชนชาติเกาหลี ฉางไป๋
ในจังหวัดหยันเปียนมีโบราณสถานยุคพัลแฮจำนวนมาก เช่น สุสานโบราณที่ภูเขาหลงโถว รวมไปถึงสุสานเจ้าหญิงจ็องฮโย
เขตการปกครอง
นครและอำเภอเหล่านี้มีหมู่บ้านทั้งหมด 642 หมู่บ้าน (边境村)
ดานี เปโดรซา
ดาเนียล "ดานี" เปโดรซา รามัล (Daniel "Dani" Pedrosa Ramal) นักแข่งรถหนุ่มชาวสเปนวัย 23 ปี อดีตแชมป์โลก 125 ซีซี ปี 2003 และอดีตแชมป์โลก 250 ซีซี ปี 2004, 2005 เกิดเมื่อวันที่ 29 กันยายน ค.ศ. 1985 ปัจจุบันทำหน้าที่เป็นเทสไรเดอร์ให้ทีม KTM
1985
กีฬาฟันดาบในโอลิมปิกฤดูร้อน 2012 – เซเบอร์บุคคลชาย
กีฬาฟันดาบในโอลิมปิกฤดูร้อน 2012 ประเภทเซเบอร์บุคคลชาย
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 36 คน จาก 20 ประเทศ
กีฬาฟันดาบในโอลิมปิก 2012 แบ่งประเภทดังนี้
ชาย หญิง
เจ้าจอมอิ่ม ในรัชกาลที่ 3
เจ้าจอมอิ่ม เป็นพระสนมในพระบาทสมเด็จพระนั่งเกล้าเจ้าอยู่หัว ถูกประหารชีวิตเนื่องจากคดีเพลงยาวรักใคร่กับพระสุริยภักดี (สนิท บุนนาค)
ประวัติ
เจ้าจอมอิ่มเป็นธิดาของพระยามหาเทพ (ปาน) เข้ารับราชการฝ่ายในในรัชกาลที่ 3 ต่อมาได้เกิดคดีลอบส่งเพลงยาวเชิงชู้สาวกับ พระสุริยภักดี (สนิท บุนนาค) บุตรสมเด็จเจ้าพระยาบรมมหาพิไชยญาติ (ทัต บุนนาค)
พระสุริยภักดี (สนิท) สมรสแล้วกับศรี ธิดาพระยาอุไทยธรรม (กลาง ณ บางช้าง) มีบุตรธิดา 3 คน นอกจากนี้ยังมีบุตรธิดากับภรรยาอื่นอีกถึง 11 คน อายุตอนที่เกิดเรื่องอื้อฉาวนี้ขึ้นคือ 27 ปี คนที่กล่าวโทษพระสุริยภักดีเป็นทาสของตัวพระสุริยภักดีเองชื่ออ้ายพลายกับอีทรัพย์ เรื่องที่ฟ้องร้องก็คือคุณพระสุริยภักดีกับเจ้าจอมอิ่มติดต่อให้ข้าวของกัน ด้วยใจปฏิพัทธ์ฉันชู้สาว ถึงขั้นเจ้าจอมอิ่มสั่งให้มาบอกกับคุณพระสุริยภักดีว่าจะลาออกจากเป็นเจ้าจอม กลับมาอยู่บ้านพ่อแม่เสียชั่วคราวก่อน แล้วจึงให้คุณสุริยภักดีส่งผู้ใหญ่ไปสู่ขอ เรื่องลอบติดต่อกันนี้ พระสำราญราชหฤทัย (อ้าว) กรมวังก็รู้เห็นเป็นใจด้วย และจะทำหน้าที่ผู้ใหญ่ฝ่ายชายช่วยสู่ขอเจ้าจอมอิ่มต่อพระยามหาเทพ ผู้เป็นบิดาเจ้าจอมอิ่มให้
เมื่อเจ้าพระยาธรรมาธิกรณ์ อ่านเรื่องฟ้องร้องแล้ว ก็นำความกราบบังคมทูลพระบาทสมเด็จพระนั่งเกล้าเจ้าอยู่หัว ทรงโปรดฯ ให้กรมหลวงรักษ์รณเรศร์เป็นตุลาการ ชำระได้ความว่า พระสุริยภักดีและเจ้าจอมอิ่ม เป็นแต่ให้หนังสือเพลงยาวและข้าวของกันเท่านั้น ไม่เคยลอบออกไปพบปะพูดจากันที่ใด นอกจากนี้ยังมีคนนอกเกี่ยวข้องด้วยอีกถึง 7 คน คือ ผู้ที่รู้เห็น เช่นพระสำราญราชหฤทัย กรมวัง รู้แล้วก็นิ่งเสียไม่ห้ามปราม ตลอดจนคนอื่นที่เกี่ยวข้องกันทั้งสองฝ่าย รวมทั้งหมอดูหมอเสน่ห์ด้วย
เมื่อชำระความเป็นสัตย์พระบาทสมเด็จพระนั่งเกล้าเจ้าอยู่หัว จึงโปรดฯ ให้ประหารชีวิตพระสุริยภักดี เจ้าจอมอิ่ม และคนที่เกี่ยวข้องอีก 7 คน เมื่อวันที่ 23 กรกฎาคม พ.ศ. 2381
แนร์เกซี (จังหวัดฟอร์ส)
แนร์เกซี เป็นหมู่บ้านในตำบลแดชเทลอเล อำเภอแอซีร์ เทศมณฑลโมฮร์ จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 54 คนใน 7 ครัวเรือน
สุเมธ แย้มนุ่น
สุเมธ แย้มนุ่น (30 มีนาคม พ.ศ. 2494 —) เป็นอดีตเลขาธิการคณะกรรมการการอุดมศึกษา และเป็นอดีตอธิการบดีของมหาวิทยาลัยพะเยา โดยเขาเป็นอธิการบดีคนแรกของมหาวิทยาลัยแห่งนี้
การศึกษา
ดร.สุเมธ แย้มนุ่น สำเร็จการศึกษาระดับปริญญาตรี การศึกษาบัณฑิต (กศ.บ.) สาขามัธยมศึกษา จากวิทยาลัยวิชาการศึกษา (ประสานมิตร) ระดับปริญญาโท วิทยาศาสตรมหาบัณฑิต สาขาการวิจัยและวิธีทางสถิติ และปริญญาเอก สาขาสถิติประยุกต์และวิธีวิจัย จากมหาวิทยาลัยนอร์ทแคโรไลนา สหรัฐอเมริกา
สแตรธเอิร์น
สแตรธเอิร์น (Strathearn) เป็นหุบเขาขนาดใหญ่บนแม่น้ำเอิร์นในสกอตแลนด์ ชื่อสแตรธเอิร์นนี้ยังปรากฎในระบบขุนนางของสหราชอาณาจักรในตำแหน่งเอิร์ลแห่งสแตรธเอิร์น (ศตวรรษที่ 12-15) และดยุกแห่งคัมบาลันด์และสแตรธเอิร์น (ค.ศ. 1766-90)
สุเมธ แย้มนุ่น
การรับราชการ
ดร.สุเมธ แย้มนุ่น เริ่มรับราชการในตำแหน่ง นักวิชาการสอบ ระดับ 3 สังกัดกองการสอบ สำนักงาน ก.พ. เมื่อปี พ.ศ. 2519 ก่อนจะย้ายมาเป็นเจ้าหน้าที่วิเคราะห์นโยบายและแผน ทบวงมหาวิทยาลัย และได้รับการแต่งตั้งให้ดำรงตำแหน่งบริหาร ได้แก่
ต่อมาใน ปี พ.ศ. 2559 เขาถูกคำสั่งหัวหน้าคณะรักษาความสงบแห่งชาติที่1/2559 ระงับการปฏิบัติราชการในตำแหน่งรักษาการแทนอธิการบดี มหาวิทยาลัยวลัยลักษณ์เป็นการชั่วคราว
ชีวิตส่วนตัว
สุเมธสมรสกับนางอาภรณ์ แย้มนุ่น อาจารย์โรงเรียนเตรียมอุดมศึกษา มีบุตร 1 คน
ไรจู (นินจาคาถาโอ้โฮเฮะ)
ไรจู เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม
รูปร่าง
ตัววีเซิล
ปริมาณจักระและคาถา
ฉายา
ท่าไม้ตาย
ควบคุมสายฟ้า มีไฟฟ้าในตัว ไม่ทราบท่าในการต่อสู้
ที่อยู่อาศัย
ไม่มีรายละเอียด === ผู้ถูกสิงสถิต = นินจาแคว้นสึนะหญิงตนนึง
สถานะการมีชีวิต
ถูกจับโดยแสงอุษา ใส่ใว้ในรูปปั้น
ซักกูม
ตามความในอัลกุรอาน ซักกูม (زقوم) เป็นต้นไม้ที่ "โตมาจากก้นลึกของนรกญะฮันนัม" ซึ่งเป็น "ต้นไม้ที่ถูกสาป" ตามที่อธิบายในซูเราะฮ์ที่ 17:60  37:62-68,  44:43, และ 56:52
มุมมองทางศาสนา
ผลของต้น ซักกูม มีรูปร่างเหมือนหัวปิศาจ (กุรอาน 37:62-68). โดยคนที่อยู่ในนรกจะต้องกินผลของมัน ซึ่งจะทำให้ร่างของพวกเขาถูกฉีกเป็นชิ้น ๆ เพื่อเป็นการลงโทษอันเป็นผลจากกรรมเมื่อตอนที่ยังมีชีวิตในโลกนี้ อุมัร สุไลมาน อัล-อัชกอร์ นักวิชาการซาลาฟี และศาสตราจารย์ที่มหาวิทยาลัยจอร์แดน กล่าวว่า เมื่อคนบาปกินมันเสร็จแล้ว ผลของมันจะเดือดเหมือนน้ำมันเดือดในท้องของพวกเขา นักวิชาการบางท่าน เสนอว่าต้นไม้นี้เติบโตด้วยบาปของผู้ที่ทำบาป ดังนั้นผลปิศาจจึงเป็นสิ่งที่ไม่ดีของผู้ที่ทำบาปในตอนที่ยังมีชีวิตอยู่ ซึ่งอิบน์ อะรอบีกล่าวไว้ว่า ต้นนี้แสดงถึงความหยิ่งยะโสของตนเอง.
เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์
เจ้าหญิงเซ็ทซีเลีย เจ้าหญิงแห่งวัลเด็คและเพือร์ม็อนท์ (Cecilie, Princess of Waldeck and Pyrmont) (เคาน์เตสเซ็ทซีเลีย ฟ็อน โกเอส-เซาเรา) ประสูติเมื่อวันที่ 23 สิงหาคม 2499 เป็นธิดาของเคานต์คาร์ล-อันโทน ฟ็อน โกเอส-เซาเรา และบารอนเนสมารีอา ไมเออร์ ฟ็อน เม็ลน์โฮฟ พระองค์มีพระเชษฐา พระภคินี พระอนุชา 4 พระองค์
เสกสมรส
พระองค์ทรงเสกสมรสกับเจ้าชายวิทเทอคินท์ เจ้าชายแห่งวัลเด็คและเพือร์ม็อนท์ เมื่อวันที่ 19 พฤษภาคม 2531 มีพระบุตรดังนี้
มหาศึกรวมพลังฮีโร่: คาเมนไรเดอร์ ปะทะ ซุปเปอร์เซนไต
มหาศึกรวมพลังฮีโร่: คาเมนไรเดอร์ ปะทะ ซุปเปอร์เซนไต เป็นภาพยนตร์ที่นำ 2 ภาพยนตร์โทคุซัทสึซีรีส์ระหว่าง ซูเปอร์เซ็นไตซีรีส์ และ มาสค์ไรเดอร์ซีรีส์ ผลิตโดยโตเอะคัมปานีและอิชิโนโมริ โปรดักชัน เริ่มฉายในโรงภาพยนตร์ในญี่ปุ่นเมื่อวันที่ 21 เมษายน ค.ศ. 2012
คาเมนไรเดอร์ x ซูเปอร์เซ็นไต ซูเปอร์ฮีโร่ไทเซน ทำรายได้ประจำสัปดาห์และทำเงินในสามวันแรกไปถึง 5.05 ล้านดอลลาร์สหรัฐ ด้วยจำนวนยอดตั๋วที่ชมถึง 355,985 ใบ จาก 292 โรงฉายในญี่ปุ่นและติดอันดับ 1 ของ Box Office ในประเทศญี่ปุ่น
ในประเทศไทยใช้ชื่อว่า "มหาศึกรวมพลังฮีโร่: คาเมนไรเดอร์ ปะทะ ซุปเปอร์เซนไต" และเข้าฉายในโรงภาพยนตร์วันที่ 18 กรกฎาคม พ.ศ. 2556 โดย บริษัท โรส วีดีโอ จำกัด
เนื้อเรื่อง
เหล่าสมาชิกของคาเมนไรเดอร์คลับได้พบกับ ไดซันแก็ค ซึ่งมีกัปตัน มาร์เวลรัสเป็นผู้นำโดยมาร์เวลรัสวางแผนที่จะชิงเอาพลังของเหล่ามาสค์ไรเดอร์และสุดยอดสมบัติแห่งจักรวาล และในขณะเดียวกัน คาโดยะ สึคาสะ ก็กลายเป็นหัวหน้าใหญ่ของ ไดช็อกเกอร์ อีกครั้ง และรวบรวมเหล่าศัตรูเก่าของเหล่าไรเดอร์มาเพื่อจัดการกับเหล่าซูเปอร์เซนไทเช่นกัน
ทะเลทรายคาลาฮารี
ทะเลทรายคาลาฮารี (Kalahari Desert) เป็นทะเลทรายในทวีปแอฟริกาใต้ มีเนื้อที่ 900,000 ตร.กม. (350,000 ตร.ไมล์) ครอบคลุมพื้นที่ในประเทศบอตสวานา และบางส่วนของประเทศแอฟริกาใต้และนามิเบีย มีปริมาณน้ำฝนน้อยมาก ในฤดูร้อนมีอุณหภูมิสูงมาก มีปริมาณน้ำฝนราว 3–7.5 นิ้ว (76–190 มม.) ต่อปี
จากการที่มีพอมีฝนตกอยู่บ้าง ทำให้ทะเลทรายคาลาฮารี ได้ชื่อว่าเป็นทะเลทรายที่อุดมสมบูรณ์และเปียกชื้นที่สุดของแอฟริกา มีสัตว์ป่าอาศัยอยู่มาก สภาพภูมิประเทศเป็นทุ่งหญ้าสลับกับต้นไม้ มีลักษณะคล้ายทุ่งสะวันนา ในอดีตทะเลทรายคาลาฮารีเคยมีพื้นที่กว้างขวางไปจรดถึงทะเลทรายสะฮาราทางตอนเหนือ ปัจจุบันอุณหภูมิในช่วงเวลากลางวันที่แดดร้อนจัดอาจสูงได้ถึง 70 องศาเซลเซียสบนพื้นดิน และในเวลากลางคืนก็มีอุณหภูมิถึงขั้นติดลบ
ชาวเวลส์
ชาวเวลส์ (Cymry, Welsh people) เป็นชาติและกลุ่มชาติพันธุ์เซลคิก ที่อาศัยอยู่ในประเทศเวลส์ "ชาวเวลส์"ใช้กล่าวถึงผู้ที่เกิดในประเทศเวลส์ (Cymru) และผู้มีบรรพบุรุษเป็นชาวเวลส์ ซึ่งถูกรับรู้หรือรับรู้มรดกทางวัฒนธรรมและต้นกำเนิดของบรรพบุรุษ เวลส์เป็นหนึ่งในสี่ประเทศในสหราชอาณาจักร ประชากรส่วนใหญ่ที่อาศัยในเวลส์มีสิทธิพลเมืองอังกฤษ
จอห์น เดวีส์ให้ความเห็นว่าที่มาของ "ชาติเวลส์" (Welsh nation) สืบได้ว่ามีมาตั้งแต่ปลายคริสต์ศตวรรษที่ 4 ถึงต้นคริสต์ศตวรรษที่ 5 หลังจากที่โรมันถอนตัวจากบริเตน แม้ว่ากลุ่มภาษาบริธอนิค เคลติคจะยังใช้เป็นภาษาพูดต่อมาอีกเป็นเวลานานหลังจากนั้น ชาวเวลส์ก็เช่นเดียวกับกลุ่มชาติพันธุ์อื่นที่กล่าวถึงตนเองว่าเป็นเวลส์ และเป็นที่รู้จักโดยผู้อื่นว่าเวลส์ และอาจจะมีภาพพจน์ของตนเองที่มีวัฒนธรรมร่วมกันและสืบเชื้อสายมาจากบรรพบุรุษเดียวกัน การวิจัยนามสกุลของชาวเวลส์พบว่าประชากรราว 18,000 คนหรือประมาณ 35% ของประชากรเวลส์ทั้งหมดมีนามสกุลที่มีที่มาจากภาษาเวลส์ เมื่อเทียบกับเพียง 5.3% ในสหราชอาณาจักร, 4.7% ในนิวซีแลนด์, 4.1% ในออสเตรเลีย และ 3.8% ในสหรัฐ เมื่อเทียบกับจำนวน 16.30 คนในบริเวณที่ศึกษาที่สืบเชื้อสายมาจากชาวเวลส์ ชาวเวลส์มากกว่า 300,000 คนอาศัยอยู่ที่ลอนดอน
อากิ โทโยซากิ
อากิ โทโยซากิ เป็นนักพากย์และนักร้องจากจังหวัดโทกูชิมะ ประเทศญี่ปุ่น เธอมีผลงานพากย์ที่สำคัญครั้งแรกในปี พ.ศ. 2550 จากการพากย์นินะงะวะ อะมุโระ ใน เค็งโก เซ็นระเค ซุอิเอบุ อุมิโช และซู ใน คาแรคเตอร์ผู้พิทักษ์ อากิได้รับรางวัล "นักพากย์ใหม่ยอดเยี่ยม" ในงานเซยูอวอร์ดสครั้งที่ 4 ในปี พ.ศ. 2553 จากการพากย์ฮิราซาว่า ยุย ใน เค-อง! ก๊วนดนตรีแป๋วแหวว และนากามาชิ คานะ ใน คานะมีหนังสือพิมพ์มาส่ง
อากิเริ่มอาชีพนักร้องจากผลงานเพลงเปิดและเพลงปิดของอนิเมะชุด ''เค-อง! ก๊วนดนตรีแป๋วแหวว'' เมื่อเดือนเมษายน พ.ศ. 2552 และในเดือนเดียวกันนั้น อากิและนักพากย์อีก 3 คนได้เปิดตัวกลุ่มดนตรีสเฟียร์ ด้วยซิงเกิล "Future Stream" ต่อมา เพลงปิดของ ''เค-อง! ก๊วนดนตรีแป๋วแหวว'' ได้รับรางวัล "เพลงยอดเยี่ยม" จากแอนิเมชันโคเบะ อากิออกซิงเกิลเดี่ยวชุดแรกในเดือนตุลาคม พ.ศ. 2552 ชื่อว่า "love your life" เธอได้รับรางวัล "การแสดงดนตรียอดเยี่ยม" ในงานเซยูอวอร์ดสครั้งที่ 4 พร้อมกับศิลปินอีก 4 คน จากผลงานมินิอัลบั้ม โฮกะโงะ ที ไทม์ ของ ''เค-อง! ก๊วนดนตรีแป๋วแหวว''
อาชีพนักพากย์
อากิมีผลงานพากย์ที่สำคัญครั้งแรกในปี พ.ศ. 2550 จากการพากย์นินะงะวะ อะมุโระ ซึ่งเป็นตัวละครหลักในอนิเมะ เค็งโก เซ็นระเค ซุอิเอบุ อุมิโช ต่อมา เธอได้พากย์โยชิโนะ ใน มินามิเกะ สามสาวซ่าฮายกแก๊ง และซู ใน คาแรคเตอร์ผู้พิทักษ์ ซึ่งในปีต่อมา อากิก็ได้พากย์ตัวละครทั้งสองอีกครั้งใน มินามิเกะ สามสาวซ่าฮายกแก๊ง โอะกะวะริ และ คาแรคเตอร์ผู้พิทักษ์ โดะกิ
ในปี พ.ศ. 2552 อากิได้พากย์เท็งคูจิ นะจิมิ ใน อากิกัง! และฮิราซาว่า ยุย ซึ่งเป็นตัวละครหลักใน เค-อง! ก๊วนดนตรีแป๋วแหวว ต่อมา เธอได้พากย์เบ็ชโชะ โคะโยะอิ ใน ฮะสึโคะอิ เก็นเท และนะกะมะชิ คะนะ ตัวละครหลักใน คะนะเมะโมะ รวมถึงได้พากย์โยชิโนะเป็นครั้งที่สาม ใน มินามิเกะ สามสาวซ่าฮายกแก๊ง โอะกะเอริ
นอกจากผลงานพากย์แล้ว อากิยังมีผลงานด้านการแสดง โดยผลงานแรกของเธอคือการออกรายการวาไรตี้โชว์ โดโย ฮะ ไนโชะ!! ตั้งแต่ พ.ศ. 2546 ถึง พ.ศ. 2547 อากิพร้อมกับอายาฮิ ทากางากิ ฮารูกะ โทมัตสึ และมินาโกะ โคโตบูกิ ในฐานะกลุ่มดนตรีสเฟียร์ ได้ปรากฏตัวในรายการอะนิซองพลัส เมื่อวันที่ 20 เมษายน และ 27 กรกฎาคม พ.ศ. 2552 โดยอากิได้เป็นผู้บรรยายรายการดังกล่าวในการฉายในเดือนกรกฎาคม พ.ศ. 2552 อากิได้รับรางวัล "นักพากย์ใหม่ยอดเยี่ยม" จากงานเซยูอวอร์ดส ประจำปี พ.ศ. 2553 จากผลงานพากย์ฮิราซาว่า ยุย และนะกะมะชิ คะนะ
อาชีพนักร้อง
อากิมีผลงานเพลงครั้งแรกร่วมกับเอริ คิตามูระ เมื่อวันที่ 23 เมษายน พ.ศ. 2551 ในซีดีเพลงประจำตัวละคร มินะมิ-เกะ บิโยะริ ต่อมา เธอได้มีผลงานเพลง "Cagayake! Girls" และ "Don't say 'lazy'" ซึ่งเป็นเพลงเปิดและเพลงปิดของอนิเมะ ''เค-อง! ก๊วนดนตรีแป๋วแหวว'' ร่วมกับโยโกะ ฮิกาซะ ซาโตมิ ซาโต และมินาโกะ โคโตบูกิ ทั้งสองเพลงได้ออกเป็นซิงเกิลเมื่อวันที่ 22 เมษายน พ.ศ. 2552 ซิงเกิล "Cagayake! Girls" มียอดจำหน่ายประมาณ 62,000 ชุดในสัปดาห์แรก ซึ่งเป็นอันดับสี่ในชาร์ตของโอริคอน ส่วนซิงเกิล "Don't say 'lazy'" มียอดจำหน่ายประมาณ 67,000 ชุดในสัปดาห์แรก ซึ่งเป็นอันดับสองในชาร์ต ในสัปดาห์ถัดมา ซิงเกิลทั้งสองได้ตกลงมาอยู่ในอันดับหกและห้า โดยมียอดจำหน่ายเพิ่ม 19,963 และ 22,094 ชุด ตามลำดับ เมื่อวันที่ 23 มิถุนายน พ.ศ. 2552 เพลง "Don't say 'lazy'" ได้รับรางวัล "เพลงยอดเยี่ยม" จากแอนิเมชันโคเบะ
อากิได้มีผลงานเพลง "Future Stream" ซึ่งเป็นเพลงเปิดของอนิเมะ ฮะสึโคะอิ เก็นเท ร่วมกับอายาฮิ ทากางากิ ฮารูกะ โทมัตสึ และมินาโกะ โคโตบูกิ ไม่นานต่อมา ทั้งสี่คนได้ร่วมกันก่อตั้งกลุ่มดนตรีสเฟียร์ขึ้นภายใต้ Music Ray'n ซึ่งเป็นค่ายเพลงของโซนี่ มิวสิก เอ็นเตอร์เทนเมนท์ เพลง "Future Stream" ได้ออกวางจำหน่ายในฐานะซิงเกิลแรกของสเฟียร์เมื่อวันที่ 22 เมษายน พ.ศ. 2552
อากิ โยโกะ ซาโตมิ และมินาโกะ ได้มีผลงานเพลง "ฟุวะ ฟุวะ ไทม์" ซึ่งเป็นเพลงประกอบใน ''เค-อง! ก๊วนดนตรีแป๋วแหวว'' และได้ออกเป็นซิงเกิลเมื่อวันที่ 20 พฤษภาคม พ.ศ. 2552 และเมื่อวันที่ 17 มิถุนายน พ.ศ. 2552 อากิก็ได้ออกซิงเกิลเพลงประจำตัวละคร "Yui Hirasawa" ซิงเกิลดังกล่าวติดอันดับสามในชาร์ตของโอริคอนในสัปดาห์แรก โดยมียอดจำหน่าย 31,384 ชุด
หลังจากนั้นไม่นาน อากิได้มีผลงานเพลง "Heart Connected to You" ร่วมกับคาโอรุ มิซูฮาระ และริเอะ คูงิมิยะ เพลงดังกล่าวเป็นเพลงเปิดของ คะนะเมะโมะ และได้ออกวางจำหน่ายเมื่อ 5 สิงหาคม พ.ศ. 2552 ในวันที่ 25 มิถุนายน พ.ศ. 2552 อากิได้เป็นผู้บรรยายโฆษณาโทรทัศน์สำหรับซิงเกิล "Blue Feather" ของกลุ่มดนตรี Binecks นอกจากนี้ เพลงประจำตัวละครชุดที่ 3 ของ ฮัตสึโคะอิ เก็นเท ซึ่งออกเมื่อ 23 กรกฎาคม พ.ศ. 2552 ก็มีเพลงของอากิอยู่ด้วย ในเดือนกรกฎาคม กลุ่มดนตรีสเฟียร์ได้มีผลงานเพลง "Super Noisy Nova" ซึ่งเป็นเพลงเปิดของอนิเมะ โซะระ โนะ มะนิมะนิ เพลงดังกล่าวได้ออกเป็นซิงเกิลเมื่อวันที่ 29 กรกฎาคม พ.ศ. 2552 อากิ โยโกะ ซาโตมิ มินาโกะ และอายานะ ทาเกตัตสึ ได้ออกมินิอัลบั้ม โฮกะโงะ ที ไทม์ ซึ่งเป็นเพลงประกอบใน ''เค-อง! ก๊วนดนตรีแป๋วแหวว'' เมื่อวันที่ 22 กรกฎาคม พ.ศ. 2552 มินิอัลบั้มดังกล่าวมียอดจำหน่ายกว่า 67,000 ชุด ซึ่งเป็นอันดับหนึ่งในชาร์ตรายสัปดาห์ของโอริคอน และเป็นอัลบั้มของตัวละครอนิเมะชุดแรกที่ติดอันดับหนึ่งในชาร์ต เมื่อวันที่ 27 ตุลาคม พ.ศ. 2552 อากิได้ออกซิงเกิลเดี่ยวชุดแรก "love your life" ต่อมา สเฟียร์ได้ออกซิงเกิลชุดที่สาม "It Raises the Wind/Brave my heart" เมื่อวันที่ 25 พฤศจิกายน พ.ศ. 2552 และได้ออกอัลบั้มชุดแรก A.T.M.O.S.P.H.E.R.E เมื่อวันที่ 23 ธันวาคม พ.ศ. 2552
ต่อมา กลุ่มดนตรีสเฟียร์ได้มีผลงานเพลง "REALOVE:REALIFE" เพลงเปิดของอนิเมะ อิชิบัง อุชิโระ โนะ ไดมะโอ ซึ่งออกฉายในเดือนเมษายน พ.ศ. 2553 เพลงดังกล่าวได้ออกเป็นซิงเกิลเมื่อวันที่ 21 เมษายน พ.ศ. 2553 สเฟียร์ได้ขึ้นแสดงในวันแรกของคอนเสิร์ตอนิเมะโล ซัมเมอร์ ไลฟ์ 2010 ซึ่งจัดขึ้นที่ไซตามะซูเปอร์อารีนา เมื่อวันที่ 28 สิงหาคม พ.ศ. 2553 ในงานเซยูอวอร์ดส ประจำปี พ.ศ. 2553 อากิพร้อมกับโยโกะ ซาโตมิ มินาโกะ และอายานะ ได้รับรางวัล "การแสดงดนตรียอดเยี่ยม" จากผลงานเพลง โฮกะโงะ ที ไทม์ เมื่อวันที่ 28 พฤษภาคม พ.ศ. 2553 อากิได้ออกซิงเกิลเดี่ยวชุดที่สอง "Looking for Me" ต่อมา สเฟียร์ได้มีผลงานเพลง "Now loading...SKY!!" เพลงเปิดของอนิเมะ อะโซะบิ นิ อิกุ โยะ ซึ่งออกฉายในเดือนกรกฎาคม พ.ศ. 2553 และเพลงดังกล่าวได้ออกเป็นซิงเกิลในวันที่ 28 กรกฎาคม พ.ศ. 2553 ในเดือนตุลาคมปีเดียวกัน อนิเมะ โอะโตะเมะ โยไค ซะกุโระ ได้ใช้เพลง "MOON SIGNAL" ของสเฟียร์เป็นเพลงเปิด และ "จุนโจ มาสคาเรด" ที่อากิเป็นผู้ร้องเป็นหนึ่งในเพลงปิดทั้ง 3 เพลง ของเรื่อง เพลง "MOON SIGNAL" ได้ออกเป็นซิงเกิลเมื่อวันที่ 20 ตุลาคม พ.ศ. 2553 ส่วน "จุนโจ มาสคาเรด" ได้ออกเป็นซิงเกิลพร้อมกับเพลงปิดเพลงอื่นๆ ในวันที่ 24 พฤศจิกายน
ความต้านทานไฟฟ้าของธาตุ (หน้าข้อมูล)
WEL
As quoted at http://www.webelements.com/ from these sources:
CRC
As quoted from various sources in an online version of:
CR2
As quoted in an online version of: which further refers to:
โพลีโฟนี ดิจิทัล
โพลีโฟนี ดิจิทัล (Polyphony Digital) เป็นบริษัทพัฒนาและผลิตวิดีโอเกมชุดเกมแข่งรถ แกรนทัวริสโม (Gran Turismo) ให้กับเครื่องเล่นต่างๆของทางบริษัทโซนี ได้แก่ เพลย์สเตชัน เพลย์สเตชัน 2 พีเอสพี เพลย์สเตชัน 3 และ เพลย์สเตชัน 4
กองอำนวยการรักษาความสงบเรียบร้อย
กองอำนวยการรักษาความสงบเรียบร้อย (Peace and Order Maintaining Command) หรือ กอ.รส. (POMC) เป็นหน่วยงานที่จัดตั้งตามประกาศกองทัพบก ฉบับที่ 2/2557 หลังจากประกาศกองทัพบกฉบับที่ 1/2557 บังคับใช้พระราชบัญญัติกฎอัยการศึก โดยตั้งกองบัญชาการขึ้นที่กรมทหารราบที่ 1 มหาดเล็กรักษาพระองค์ ซึ่งดำรงหน่วยอยู่เพียงสองวัน ก็สิ้นสุดลงโดยอัตโนมัติ เมื่อประกาศรัฐประหารโดยคณะรักษาความสงบแห่งชาติ ตั้งแต่วันที่ 22 พฤษภาคม พ.ศ. 2557 เวลา 16:30 น.
แนร์เกซี (เทศมณฑลอีเซ)
แนร์เกซี เป็นหมู่บ้านในตำบลพียอน อำเภอกลาง เทศมณฑลอีเซ จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 45 คนใน 7 ครัวเรือน
รายชื่อจังหวัดในประเทศไทยเรียงตามผลิตภัณฑ์มวลรวมภายในจังหวัดต่อหัว
บทความนี้แสดงรายชื่อจังหวัดของประเทศไทยเรียงตามผลิตภัณฑ์มวลรวมภายในจังหวัด ณ ราคาตลาด ต่อหัวต่อหนึ่งปี (Gross Provincial Product at Current Market Price per capita) รายปี ข้อมูลโดยสำนักงานคณะกรรมการพัฒนาการเศรษฐกิจและสังคมแห่งชาติ สำนักนายกรัฐมนตรี
คาคุ
คาคุ เป็นตัวละครที่เป็นสัตว์ประหลาดจากเรื่อง นินจาคาถาโอ้โฮเฮะ มีรูปร่างเป็นตัวแบดเจอร์ มีฉายาว่าจ้าวแห่งแผ่นดิน วิชาคาถาอยู่อันดับที่ 7 ปริมาณจักระอยู่ลำดับที่ 3 มีความสามารถควบคุมแผ่นดิน การเคลื่อนไหวของแผ่นดินและหิน คลื่นสะเทือน ครั้งหนึ่งเคยถูกแสงอุษาจับไว้โดยขังใว้ในรูปปั้น
พระครูธรรมธรเทวประภาส วชิรญาณเมธี
พระครูธรรมธร เทวประภาส วชิรญาณเมธี (นามเดิม: เทวประภาส มากคล้าย) น.ธ.เอก, ป.ธ.๔, น.บ., รป.ม., Ph.D. (20 มีนาคม พ.ศ. 2530 - ปัจจุบัน) รองเจ้าอาวาสวัดคุ้งตะเภา และรองเจ้าสำนักปฏิบัติธรรมประจำจังหวัดอุตรดิตถ์ แห่งที่ 3  รูปปัจจุบัน
พระครูธรรมธรเทวประภาส เป็นพระสงฆ์นักพัฒนา เป็นรองประธานมูลนิธิ ๒๕๐ ปี วัดคุ้งตะเภา ผู้ริเริ่มจัดตั้งพุทธมณฑลจังหวัดอุตรดิตถ์ นักเผยแผ่ศาสนาพุทธและแกนนำในการอนุรักษ์ศิลปวัฒนธรรมท้องถิ่นในจังหวัดอุตรดิตถ์มีผลงานเป็นที่ปรากฏ และได้รับอนุมัติจากมหาเถรสมาคมให้เป็นพระธรรมทูตสายต่างประเทศในการนำพระพุทธศาสนาและวัฒนธรรมไทยไปเผยแผ่ยังประเทศต่าง ๆ ในหลายทวีป เช่น สหรัฐอเมริกา สหราชอาณาจักร ญี่ปุ่น เยอรมัน นครรัฐวาติกัน อิตาลี และออสเตรีย ในนามของตัวแทนคณะสงฆ์จังหวัดอุตรดิตถ์
ด้วยเหตุที่ท่านเป็นพระสงฆ์นักพัฒนาที่มีผลงานเป็นที่ปรากฏ จึงทำให้ท่านได้รับถวายรางวัลจากหน่วยงานและองค์กรต่าง ๆ มากมาย จนในปี พ.ศ. 2559 ท่านจึงได้รับพระกรุณาธิคุณ ทรงโปรดให้เข้ารับ "รางวัลเสาอโศก" โล่รางวัลประทานแด่ผู้ทำคุณประโยชน์ต่อพระพุทธศาสนา จากพระหัตถ์พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ซึ่งถือเป็นรางวัลทรงเกียรติที่มอบถวายแด่ผู้นำคุณประโยชน์ต่อพระพุทธศาสนาในประเทศไทย
ประวัติ
หลังจากบรรพชาเป็นสามเณร ท่านได้ศึกษาพระปริยัติธรรมจนสอบไล่ได้นักธรรมชั้นเอก ปี พ.ศ. 2544 และสำเร็จเปรียญธรรม 4 ประโยค ขณะเป็นสามเณร เมื่อปี พ.ศ. 2545 ในสำนักเรียนวัดระฆังโฆสิตารามวรมหาวิหาร จากนั้นท่านได้กลับมาฝึกปฏิบัติกรรมฐาน และติดตามออกธุดงค์กับพระเถระและครูบาอาจารย์ ในช่วงหลังออกพรรษาของทุกปีไปยังพื้นที่ป่าเขาชนบทจนอายุสมควรแก่การศึกษาอุปสมบท ท่านจึงได้กลับมาสนองงานคณะสงฆ์และชุมชน ทั้งในด้านการเผยแผ่ ด้านการศาสนศึกษา และการปฏิบัติธรรม จนได้รับแต่งตั้งเป็นรองเจ้าอาวาสวัดคุ้งตะเภา ในปี พ.ศ. 2557 โดยท่านได้ศึกษาเล่าเรียนต่อจนจบการศึกษาในระดับปริญญาพุทธศาสตรดุษฎีบัณฑิต จากมหาวิทยาลัยมหาจุฬาลงกรณราชวิทยาลัย ในขณะที่กำลังดำรงตำแหน่งเลขานุการรองเจ้าคณะอำเภอเมืองอุตรดิตถ์ในปี พ.ศ. 2560 ทำให้ท่านเป็นพระภิกษุชาวอุตรดิตถ์รูปแรกที่จบการศึกษาระดับปริญญาเอกขณะที่ยังคงจำพรรษาอยู่ในจังหวัดอุตรดิตถ์
ผลงาน
พระครูธรรมธรเทวประภาสฯ เป็นผู้รับสนองนโยบายคณะสงฆ์และริเริ่มการเผยแผ่พระพุทธศาสนาเชิงรุกในพื้นที่ต่างๆ ในจังหวัดอุตรดิตถ์ เช่น โครงการปฏิบัติธรรม การสอนศีลธรรมในสถานศึกษา และโครงการอบรมสร้างจิตสำนึกป้องกันยาเสพติดแก่เยาวชนก่อนวัยเสี่ยง ในพื้นที่ 9 อำเภอของจังหวัดอุตรดิตถ์ จนได้รับถวายโล่ประกาศเกียรติคุณแด่ผู้ทำคุณประโยชน์ต่อจังหวัดอุตรดิตถ์ จากผู้ว่าราชการจังหวัดอุตรดิตถ์ ในด้านการอนุรักษ์ศิลปวัฒนธรรมท้องถิ่น ท่านเป็นผู้ก่อตั้งพิพิธภัณฑ์ท้องถิ่น และประสานการปฏิบัติกับหน่วยงานทั้งภาครัฐและชุมชน ทั้งในด้านการสืบค้นข้อมูลทางวิชาการและการอนุรักษ์มรดกทางวัฒนธรรมของชุมชน จนปรากฏผลงานหนังสือวิชาการด้านการอนุรักษ์ศิลปะ ประเพณี และประวัติศาสตร์ท้องถิ่นต่าง ๆ จนได้รับถวายรางวัล "วัฒนคุณาธร" ในฐานะ 1 ใน 28 พระสงฆ์จาก 76 จังหวัด ทั่วประเทศ ที่ได้รับคัดเลือกให้ได้รับโล่ประกาศเกียรติคุณแด่ผู้ทำคุณประโยชน์ต่อกระทรวงวัฒนธรรม ประจำปี 2563 จากนายอิทธิพล คุณปลื้ม รัฐมนตรีว่าการกระทรวงวัฒนธรรม ณ หอประชุมใหญ่ศูนย์วัฒนธรรมแห่งประเทศไทย
ในด้านสาธารณูปการ ท่านได้สนองนโยบายของรัฐบาลและคณะสงฆ์ เป็นผู้ริเริ่มจัดตั้งและดำเนินการโครงการพุทธสังเวชนียสถานมณฑลจังหวัดอุตรดิตถ์ ณ สำนักปฏิบัติธรรมประจำจังหวัดอุตรดิตถ์ แห่งที่ 3 จนสำเร็จ และท่านได้รับพระกรุณาธิคุณทรงโปรดให้เข้ารับ "รางวัลเสาอโศก" โล่รางวัลประทานแด่ผู้ทำคุณประโยชน์ต่อพระพุทธศาสนา จากพระหัตถ์พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ซึ่งถือเป็นรางวัลทรงเกียรติจากพระบรมวงศานุวงศ์ที่มอบถวายแด่ผู้ทำคุณประโยชน์ต่อพระพุทธศาสนาในประเทศไทย ในด้านการเผยแผ่ศาสนาพุทธในต่างประเทศ ท่านได้รับสนองนโยบายมหาเถรสมาคม ในการเผยแผ่พระพุทธศาสนาในเอเชีย ยุโรป และอเมริกา โดยได้ปรากฏผลงานการเผยแผ่และการสร้างวัดไทยในต่างประเทศ มีผลงานในการสนองงานย้ายพื้นที่ตั้งวัดระฆังญี่ปุ่นแห่งใหม่ในเมืองไอกาวะ จังหวัดคานางาวะ (วัดสาขาวัดระฆังโฆสิตารามวรมหาวิหาร) ในประเทศญี่ปุ่น และเป็นพระธรรมทูตจำพรรษาชุดแรก และคณะกรรมการชุดบุกเบิกแรกก่อตั้งวัดไทยในต่างประเทศในเมืองเลสเตอร์ สหราชอาณาจักร โดยได้รับอนุมัติจดทะเบียนจาก Charity Commission for England and Wales หรือคณะกรรมการการกุศลประจำอังกฤษและเวลส์ (องค์กรส่งเสริมงานด้านการศาสนาของรัฐบาลอังกฤษ) ให้จัดตั้งขึ้นเป็นวัดอย่างถูกต้องตามกฎหมายของประเทศอังกฤษ ในต้นปี พ.ศ. 2563 และได้รับการรับรองเป็นวัดในกำกับขององค์กรพระธรรมทูตไทยในสหราชอาณาจักรและไอร์แลนด์เหนือภายใต้การกำกับของมหาเถรสมาคม โดยในปี พ.ศ. 2564 ท่านได้เป็นพระธรรมทูตไทยที่ได้รับพระราชทานพระราชกระแสทรงขอบใจจากสมเด็จพระราชินีนาถเอลิซาเบธที่ 2 ในฐานะที่ได้จัดกิจกรรมทางด้านศาสนาพุทธอย่างต่อเนื่องในสหราชอาณาจักร
กีฬาฟันดาบในโอลิมปิกฤดูร้อน 2012 – เซเบอร์บุคคลหญิง
กีฬาฟันดาบในโอลิมปิกฤดูร้อน 2012 ประเภทเซเบอร์บุคคลหญิง
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 30 คน จาก 24 ประเทศ
ดยุกแห่งมาร์ลบะระ
ดยุกแห่งมาร์ลบะระ (Duke of Marlborough) เป็นตำแหน่งขุนนางสหราชอาณาจักร ซึ่งถูกยกขึ้นมาจากตำแหน่งเอิร์ลแห่งมาร์ลบะระในปี ค.ศ. 1702 โดยสมเด็จพระราชินีนาถแอนน์แห่งบริเตนใหญ่ทรงพระราชทานให้แก่ จอห์น เชอร์ชิล เอิร์ลแห่งมาร์ลบะระ ผู้นำกองทัพ นอกจากจะพระราชทานตำแหน่งดยุกให้แล้ว ยังโปรดให้สร้างวังเบลนิมเป็นที่พำนักของตระกูลดยุกแห่งมาร์ลบะระ ผู้ดำรงตำแหน่งคนปัจจุบันคือ เจมส์ สเปนเซอร์-เชอร์ชิล ดยุกที่ 12 แห่งมาร์ลบะระ
ยามาตะ
รูปร่าง
ครึ่งวัวครึ่งปลาหมึก มีหางปลาหมึก8หาง
ท่าไม้ตาย
ควบคุมปีศาจจากโลกหลังความตาย ไม่ทราบท่าในการต่อสู้
ผู้ถูกสิงสถิต
อยู่กับคิลเลอร์ บี น้องชายของไรคาเงะ
สถานะการมีชีวิต
ยังไม่ถูกจับ
แหล่งข้อมูลอื่น
World of Naruto
ชาริ ฟอบส์
ชีวิต
ฟอบส์เกิดใน ค.ศ. 1977 ที่บรีวอร์รีนา ครอบครัวของเธอเป็นชาวไร่ที่มีสัตว์ตายเป็นประจำ เธอสำเร็จการศึกษาที่ไฮสกูลหญิงฮอร์นสบีในซิดนีย์ ปริญญาแรกของเธออยู่ในสาขาเคมีประยุกต์และนิติวิทยาศาสตร์ รวมถึงเธอได้ศึกษาต่อในระดับปริญญาเอกด้านวิทยาศาสตร์
ใน ค.ศ. 2005 เธอได้มีส่วนร่วมในการพัฒนาหลักสูตรนิติวิทยาศาสตร์ที่สถาบันเทคโนโลยีแห่งมหาวิทยาลัยออนแทรีโอ กระทั่งใน ค.ศ. 2011 เธอได้ออกไปรับตำแหน่งงานที่ประเทศออสเตรเลีย โดยเธอได้เป็นศาสตราจารย์ที่มหาวิทยาลัยซิดนีย์
จนถึง ค.ศ. 2018 เธอได้มีส่วนร่วมในการสร้างสถานที่เพื่อการวิจัยทดลองซากของออสเตรเลีย (ฟาร์มศพแห่งแรกของประเทศออสเตรเลีย) ซึ่งเธอได้มีส่วนเกี่ยวข้องกับการวิจัยซากศพที่เน่าเปื่อย ฟาร์มศพเป็นสถานที่การวิจัยที่สามารถศึกษาการเน่าเปื่อยได้ในหลากหลายรูปแบบ ซึ่งฟาร์มแห่งแรกได้รับการทำให้เกิดขึ้นโดยวิลเลียม เอ็ม. เบส ใน ค.ศ. 1971 ที่มหาวิทยาลัยเทนเนสซีเพื่อศึกษาการสลายตัวของศพมนุษย์ตั้งแต่เสียชีวิตจนถึงเวลาที่สลายตัว
ทั้งนี้ ฟอบส์เป็นสมาชิกของราชสมาคมแห่งรัฐนิวเซาท์เวลส์
สถานีรถไฟบูกิตเกตรี
สถานีรถไฟบูกิตเกอตรี (Bukit Ketri railway station) เป็นสถานีรถไฟตั้งอยู่ที่เมืองบูกิเกอตรี รัฐปะลิส ประเทศมาเลเซีย เป็นสถานีรถไฟชานเมือง
อ้างอิง
https://www.train36.com/arau-train-station.html
ดีเอโกการ์ซีอา
ดีเอโกการ์ซีอา (Diego Garcia) เป็นชื่ออะทอลล์ (เกาะปะการังวงแหวน) แห่งหนึ่งในมหาสมุทรอินเดียตอนกลาง เป็นส่วนหนึ่งของบริติชอินเดียนโอเชียนเทร์ริทอรี (หมู่เกาะชาโกส) เกาะตั้งอยู่ที่ประมาณ 1,970 ไมล์ทะเล (3,650 กิโลเมตร) ทางตะวันออกของชายฝั่งของแอฟริกา (ที่แทนซาเนีย), ห่างออกไป 967 ไมล์ทะเล (1,790 กิโลเมตร) ทางตะวันตกเฉียงใต้ของอินเดีย (ที่เมืองกันยากุมารี) และ 2,550 ไมล์ทะเล (4,720 กิโลเมตร) ทางตะวันตกเฉียงเหนือขอออสเตรเลีย (ที่รัฐเวสเทิร์นออสเตรเลีย)
ในอดีตกองทัพเรือสหรัฐอเมริกาเข้ายึดที่นี่เพื่อใช้เป็นสถานที่ตั้งของกองทัพเรือในสงครามโลกครั้งที่สอง เมื่อสงครามสงบลงสหรัฐจึงได้มอบที่นี่ให้กับสหราชอาณาจักร
ลิล จอน
โจนาธาน มอร์ติเมอร์ สมิธ (Jonathan Mortimer Smith) หรือเป็นที่รู้จักในชื่อ ลิล จอน (Lil Jon) เกิดเมื่อวันที่ 27 มกราคม ค.ศ. 1971 เป็นนักแต่งเพลง โปรดิวเซอร์ โปรโมเตอร์และแร็ปเปอร์ชาวอเมริกัน มีชื่อเสียงในฐานะผู้บุกเบิกแนวเพลงย่อยฮิปฮอป "ครังก์" ผลงานเขาเป็นที่โดดเด่นในลักษณะการตะโกนคำอย่าง คำว่า "What?!","Hey!", "Yeah!", และ "Okay!" ที่มีการนำไปเลียนแบบโดยนักแสดงตลก เดฟ แชปเปล
อ้างอิง
1971
ยุงก็อนลึง
ยุงก็อนลึง เป็นสุสานหลวงแห่งราชวงศ์โชซ็อน ตั้งอยู่ท่ามกลางป่าโอ๊กของเมืองฮวาซ็อง จังหวัดคย็องกี ประเทศเกาหลีใต้ ประกอบด้วยสุสานสองหลัง คือ ยุงนึง (융릉 Yungneung) เป็นที่ฝังพระศพมกุฎราชกุมารซาโด (Sado) กับพระชายาฮเยกย็อง (Hyegyeong) พระชายา ซึ่งเจ้าชายมกุฎราชกุมารซาโดและพระชายาฮเยกย็องนั้นเป็นพระราชบิดาและพระราชมารดาในพระเจ้าช็องโจ และก็อนลึง (건릉 Geolleung) เป็นที่ฝังพระบรมศพพระเจ้าช็องโจ (Jeongjo) กับพระมเหสีฮโยอึย (Hyoui) นับเป็นส่วนหนึ่งของสุสานหลวงราชวงศ์โชซ็อนซึ่งยูเนสโกขึ้นทะเบียนเป็นมรดกโลกเมื่อปี 2009
สถาบันสมิธโซเนียน
สถาบันสมิธโซเนียน (Smithsonian Institution) เป็นสถาบันวิจัย สถาบันการศึกษา และพิพิธภัณฑ์ ที่บริหารจัดการและได้รับทุนจากรัฐบาลสหรัฐอเมริกาและจากผู้บริจาคต่าง ๆ รวมถึงรายได้การจำหน่ายออกร้านและค่าสมาชิกนิตยสาร หน่วยงานส่วนใหญ่ของสถาบันตั้งอยู่ที่กรุงวอชิงตัน ดี.ซี. แต่ยังมีพิพิธภัณฑ์อีกกว่า 19 แห่ง สวนสัตว์ ศูนย์วิจัย และหน่วยงานสนามอีกมากมายอยู่ในเมืองนิวยอร์ก เวอร์จิเนีย ปานามา และที่อื่น ๆ มีวัตถุสิ่งของต่าง ๆ ในความดูแลของพิพิธภัณฑ์มากกว่า 136 ล้านชิ้น
สถาบันสมิธโซเนียนก่อตั้งขึ้นตามความประสงค์ของนักวิทยาศาสตร์ชาวอังกฤษ เจมส์ สมิธสัน (James Smithson; ค.ศ. 1765-1829) ซึ่งระบุพินัยกรรมว่า หากหลานชายของเขา เฮนรี เจมส์ ฮังเกอร์ฟอร์ด ไม่มีทายาท ก็ให้ยกมรดกทั้งหมดให้แก่รัฐบาลสหรัฐอเมริกาเพื่อก่อตั้งองค์กรที่สามารถ "เพิ่มพูนและเผยแพร่ความรู้" ให้แก่มนุษยชาติ ปี ค.ศ. 1835 เมื่อหลานของเขาเสียชีวิตลงโดยไม่มีทายาท ประธานาธิบดีแอนดรูว์ แจ็กสัน จึงรายงานต่อรัฐสภาถึงความจำนงของเขา เงินพินัยกรรมที่เขายกให้แก่รัฐบาลสหรัฐฯ เวลานั้นมีมูลค่า 104,960 ปอนด์ทองคำ หรือ 500,000 ดอลลาร์สหรัฐ (คำนวณตามอัตราเงินเฟ้อในปี ค.ศ. 2005 จะคิดเป็นเงิน 9,235,277 ดอลลาร์สหรัฐ)
ประธานศาลสูงสุดแห่งสหรัฐอเมริกา เป็นอธิการบดีสถาบันสมิธโซเนียนโดยตำแหน่ง
ดาวเคราะห์น้อย 3773 สมิธโซเนียน ตั้งชื่อเพื่อเป็นเกียรติแก่สถาบันแห่งนี้
มอเตอร์โมเลกุล
มอเตอร์โมเลกุล (Molecular motor) คือชีวจักรกลโมเลกุลอันเป็นองค์ประกอบที่จำเป็นต่อการเคลื่อนไหวในระบบต่างๆของสิ่งมีชีวิต อาจอธิบายได้ด้วยหลักการทำงานของมอเตอร์ ซึ่งเป็นอุปกรณ์ที่บริโภคพลังงานอย่างหนึ่งเข้าไปและเปลี่ยนพลังงานเหล่านั้นเป็นการเคลื่อนไหวเชิงกล มอเตอร์โมเลกุลถูกสร้างขึ้นจากโมเลกุลจำนวนมากที่มีฐานจากโปรตีน มอเตอร์โมเลกุลเหล่านี้จะไปควบคุมพลังงานเสรีทางเคมีซึ่งถูกปล่อยมาจากปฏิกิริยาไฮโดรลิซิส (Hydrolysis) ของATP เพื่อเปลี่ยนรูปพลังงานเสรีเหล่านั้นเป็นการเคลื่อนไหวเชิงกล มอเตอร์ตัวจิ๋วเหล่านี้มีประสิทธิภาพเทียบเท่าได้กับมอเตอร์หรือเครื่องยนต์อุตสาหกรรมที่สร้างขึ้นโดยมนุษย์ ความแตกต่างที่สำคัญระหว่างมอเตอร์โมเลกุลกับมอเตอร์อุตสาหกรรมคือการที่มอเตอร์โมเลกุลต้องทำงานอยู่ในแหล่งสะสมพลังงานความร้อน (Thermal reservoir) หรือก็คือต้องการอุณหภูมิที่เหมาะสม
ตัวอย่างการใช้ประโยชน์จากมอเตอร์โมเลกุล อาทิในค.ศ. 2011 กลุ่มนักวิจัยได้ใช้โมเลกุลโซ่สร้างเป็นช่วงล่างแบบรถยนต์ขึ้นมาและใช้มอเตอร์โมเลกุล 4 ตัวประกอบเข้ากับช่วงล่างเหล่านั้นเพื่อทำหน้าที่เป็นล้อรถ เกิดเป็นรถนาโนที่สามารถเคลื่อนที่ไปบนพื้นผิวได้จริงโดยใช้พลังงานแสงในการขับเคลื่อน หรือในค.ศ. 2016 นักวิจัยได้สร้างโมเลกุลที่มีหัวแหลมคล้ายกับสว่านขึ้นมา และนำไปติดตั้งเข้ากับมอเตอร์โมเลกุล ได้เป็นสว่านโมเลกุลที่สามารถเจาะทะลุผนังเซลล์มะเร็งในเวลาเพียงไม่กี่นาที
แหล่งโบราณคดีเมืองศรีมโหสถ
ที่ตั้ง
เมืองโบราณศรีมโหสถแห่งนี้ อยู่ทางทิศตะวันออกเฉียงใต้ของตัวเมืองปราจีนบุรี ห่างออกไปประมาณ 20 กิโลเมตรเท่านั้น ใกล้ทางหลวงแผ่นดินหมายเลข 319 และอยู่ห่างจากตัวอำเมือศรีมโหสถไปทางทิศตะวันออกเล็กน้อย
สภาพปัจจุบัน
พื้นที่เมืองโบราณนี้ มีความกว้าง 700 เมตร ยาว 1,550 เมตร เนื้อที่ทั้งหมด 742 ไร่ 2 งาน 25 ตารางวา ลักษณะของพื้นที่เป็นรูปสี่เหลี่ยมผืนผ้า แต่มุมทั้งสี่มน ทำให้พื้นที่คล้ายกับวงรี มีคันดิน คูน้ำล้อมรอบ ส่วนภายในมีเนินดินและสระน้ำกระจายหลายแห่ง โดยมีสระใหญ่สองแห่งเรียกว่า สระมรกต และสระบัวล้า ซากโบราณสถานที่พบ มีเทวาลัยของพระนารายณ์ในลัทธิพราหมณ์ฮินดู และมีเทวรูปสลักจากหินทราย เป็นรูปเทพเจ้าต่างๆ ได้แก่ พระนารายณ์ พระวิษณุ พระพิฆเณศ นอกจากนี้ยังมีศิวลึงค์ศิลาด้วย ขณะเดียวกันก็มีการขุดค้นพบพระพุทธรูปสมัยทวาราวดี ทั้งสลักจากศิลา และหล่อด้วยสำริด และยังมีโบราณวัตถุอื่นๆ เป็นจำนวนมาก ส่วนด้านนอกของเมืองศรีมโหสถนั้น ยังมีหลักฐานบ่งบอกถึงความเจริญรุ่งเรืองในอดีต และร่องรอยของชุมชนขนาดใหญ่ด้วย ปัจจุบันโบราณวัตถุที่พบในแหล่งโบราณคดีเมืองศรีมโหสถ ได้นำไปจัดเก็บไว้ในพิพิธภัณฑสถานแห่งชาติ ปราจีนบุรี
ชีชะฮ์
ชีชะฮ์ (شيشة,, ออกเสียง: ) มีความหมายตรงตัวว่า แก้ว เดิมใช้เรียกมอระกู่ ปัจจุบันใช้เรียกสารเสพติดที่ใช้กับมอระกู่ เป็นน้ำเชื่อมใส่ยาสูบ กากน้ำตาล และกลีเซอรอล แล้วอาจปรุงรสต่าง ๆ เช่น ฝรั่ง มะนาว สะระแหน่ องุ่น และแอปเปิล นอกจากนี้ ยังมีรสพิสดาร เช่น ใส่เยลลีหมี ใส่บลูเบอร์รีมัฟฟิน หรือเครื่องดื่มชูกำลัง
โทษของชีชะฮ์
เมื่อสูบชีชะฮ์ประมาณหนึ่งเดือน ผู้สูบจะเริ่มติด จะรู้สึกกระสับกระส่ายเล็กน้อย และคิดอะไรไม่ออก
ผู้คนส่วนใหญ่มักคิดว่า การสูบชีชะฮ์นั้นให้พิษภัยน้อยกว่าการสูบบุหรี่ มีสรรพคุณชูกำลัง และมิใช่ยาเสพติด ซึ่งไม่ถูกต้อง สตรีบางคนคิดว่า ผู้หญิงสูบชีชะฮ์ไม่ดูน่าเกลียดเท่าผู้หญิงสูบบุหรี่ แต่ชีชะฮ์มีโทษกว่าบุหรี่ถึง 6 เท่า เพราะสูบชีชะฮ์ 1 ห่อ เท่ากับสูบบุหรี่ 20 มวน นอกจากนี้ ยังเสี่ยงเป็นมะเร็งไม่น้อยไปกว่าสูบบุหรี่ เนื่องจากมีสารนิโคติน คาร์บอนมอนนอกไซด์ และสารก่อมะเร็งอื่น ๆ ในระดับสูง อนึ่ง ยังพบว่า สูบชีชะฮ์นาน 45 นาที ร่างกายจะผลิตสารน้ำมันดิน (ทาร์) มากกว่าสูบบุหรี่ 5 นาที ถึง 36 เท่า และอาจก่อให้เกิดโรคติดต่อได้หากใช้มอระกู่ร่วมกัน เช่น วัณโรค
ในประเทศไทย มีกฎหมายควบคุมการสูบชีชะฮ์ วางโทษปรับไม่เกิน 20,000 บาท แต่ชีชะฮ์ก็ยังมีขายอย่างเปิดเผยตามสถานที่ท่องเที่ยวยามค่ำคืน
แบทเทิลสเตเดียม ดี. โอ. เอ็น.
แบทเทิลสเตเดียม ดี.โอ.เอ็น. (Battle Stadium D.O.N.); เป็มเกมต่อสู้รวมสามการ์ตูนดังจากนิตยสารการ์ตูน จัมป์ (Jump) ของประเทศญี่ปุ่น ซึ่งประกอบไปด้วย ดราก้อนบอลแซด วันพีซ และ นารุโตะ พัฒนาโดยเอจท์ติง และคิวเอนเตอร์เทนเมนท์ จัดจำหน่ายโดยบริษัทบันไดนัมโคเกมส์ ซึ่งวางแผงในประเทศญี่ปุ่น ในวันที่ 20 กรกฎาคม พ.ศ. 2549 ในเครื่องเกม เกมคิวบ์ และ เพลย์สเตชัน 2 โดยทั้งสองเวอร์ชันนี้ได้รับการจัดอันดับเป็นลำดับที่ 26 จาก 40 รายการจากวีคลีแฟมิซือ
ตัวอักษร ย่อ D.O.N. นั้น เป็นตัวอักษรย่อมาจากชื่อการ์ตูนดังกล่าว ซึ่ง D ย่อมาจาก Dragonball, O ย่อมาจาก One Piece และ N ย่อมาจาก Naruto
ลักษณะเกม
เกมนี้เป็นเกมต่อสู้แบบง่าย มีความเร็วสูง ลักษณะแถบพลังชีวิตนั้น เมื่อโจมตีฝ่ายตรงข้ามแล้วจะได้พลังชีวิตเพิ่ม มีอุปกรณ์เพิ่มพลัง ลดกำลัง และอาวุธถือ ในเกมนี้ มีเวลาจำกัดการต่อสู้ในแต่ละครั้ง 180 วินาที หรือ 3 นาที สามารถเล่นได้ถึง 4 คน จะเล่นแบบคนเดียว หรือ เล่นแบบเป็นกลุ่มได้ และการจบเกมนั้น ผู้ชนะจะเป็นผู้ที่มีพลังชีวิตสะสมมากที่สุด ในขณะทีฝ่ายตรงข้ามถูกโจมตีจนพลังชีวิตหมดแล้ว หรือ หมดเวลาแล้วมีพลังชีวิตมากที่สุด
หมวดเกม
หมวดเกม ใน แบทเทิลสเตเดียม ดี.โอ.เอ็น. มีหมวดต่าง ๆ ดังนี้
หมวดเกมต่อสู้หลัก (Hitori de Battle Star)
หมวดเกมนี้เป็นหมวดหลักของเกมต่อสู้ ลักษณะการเล่นคือ เลือกตัวละครมา 1 ตัวละครแล้วทำการต่อสู้ 6 ด่าน เมื่อเล่นจบ จะทำการปลดล็อกข้อมูลลับต่าง ๆ ได้จากหมวดนี้ ขั้นตอนการเล่นเหมวดเกมต่อสู้หลักมีดังนี้
หมวดสู้ต่อเนื่อง (Survivor Challenge)
เป็นหมวดเกมที่ให้ผู้เล่นเลือกตัวละครมาแล้วทำการต่อสู้อย่างต่อเนื่องหลาย ๆ ด่านจนกว่าจะแพ้เกม ซึ่งการแพ้เกมนั้นจะเกิดขึ้นต่อเมื่อถูกลดพลังจนหมด หรือตกฉาก เมื่อจบการเล่นแล้วเกมจะแสดงผลการเล่นว่า เอาชนะไปได้กี่ด่าน  (หมวดนี้เป็นหมวดลับ ซึ่งจะต้องใช้เงื่อนไขในการปลดล็อก)
หมวดแข่งกับเวลา (Time Challenge)
เป็นหมวดเกมที่ให้ผู้เล่นเลือกตัวละครมาแล้วทำการต่อสู้กับจอมมารบู ขนาดเล็กทีละ 3 ตัว ณ ฉากต่อสู้จริงของเกม มีเวลาจำกัด 180 วินาที (หรือ 3 นาที) ในการโจมตีจอมมารบูให้มากที่สุด เมื่อเวลาหมด เกมจะสรุปผลว่าเล่นโจมตีไปได้กี่ตัว  (หมวดนี้เป็นหมวดลับ ซึ่งจะต้องใช้เงื่อนไขในการปลดล็อก)
หมวดฝึกซ้อม (Pratice)
หมวดนี้เป็นหมวดสำหรับฝึกซ้อม โดยให้ผู้เล่นเลือกตัวละครมาฝึกซ้อมกับคู่ต่อสู้ที่เลือก ซึ่งหมวดนี้ ฝึกซ้อมได้ทีละคน และ ใช้ตัวละครต่อสู้ได้แค่ 2 คนเท่านั้น แต่ในการเลือกฉากจะมีฉากฝึกซ้อมเพิ่มเข้ามา และสามารถปรับแต่งการบังคับของคู่ต่อสู้ได้
หมวดต่อสู้ทั่วไป (Minna de Battle Star)
เป็นหมวดต่อสู้โดยทั่วไป โดยการเลือกตัวละครมาต่อสู้หาผู้ชนะ และสามารถเล่นได้ถึง 4 คน นอกจากนี้ ยังสามารถต่อสู้แบบเป็นกลุ่มได้โดยการกดปุ่ม R1 เพื่อเปลี่ยนสีให้เป็นสีเดียวกัน (ปรับได้ทั้งหมดเป็น 4 สีคือ แดง เหลือง เขียว และ น้ำเงิน) กับตัวละครที่ต้องการจะจับกลุ่มด้วย
ปิยสวัสดิ์ อัมระนันทน์
ปิยสวัสดิ์ อัมระนันทน์ (11 กรกฎาคม พ.ศ. 2496 - ) ประธานกรรมการมูลนิธิพลังงานและสิ่งแวดล้อม ประธานกรรมการ และประธานกรรมการอิสระ บริษัท พีทีที โกลบอล เคมิคอล จำกัด (มหาชน) จำกัด ประธานกรรมการตรวจสอบและกรรมการอิสระ บริษัท พฤกษา โฮลดิ้ง จำกัด (มหาชน) กรรมการอิสระและประธานกรรมการตรวจสอบ ธนาคารกสิกรไทย กรรมการบริษัท การบินไทย จำกัด (มหาชน) เป็นนักวิชาการด้านพลังงาน เคยดำรงตำแหน่งทางการเมืองเกี่ยวกับพลังงานมามากมาย ทั้งยังได้รับแต่งตั้งเป็นรัฐมนตรีว่าการกระทรวงพลังงาน ในรัฐบาล พล.อ.สุรยุทธ์ จุลานนท์
ประวัติ
ปิยสวัสดิ์ อัมระนันทน์ เป็นบุตรชายคนโตของปรก อัมระนันทน์ อดีตรัฐมนตรีช่วยว่าการกระทรวงต่างประเทศ และอดีตเอกอัครราชทูตฯ กับหม่อมราชวงศ์ปิ่มสาย อัมระนันทน์ (สกุลเดิม: สวัสดิวัตน์) เป็นหลานตาของ หม่อมเจ้าศุภสวัสดิ์วงศ์สนิท สวัสดิวัตน์
ปิยสวัสดิ์ อัมระนันทน์ สมรสกับอานิก อัมระนันทน์ (สกุลเดิม: วิเชียรเจริญ เป็นบุตรสาวของ ศาสตราจารย์ ดร.อดุล วิเชียรเจริญ และ แม่ชีคุณหญิงกนิษฐา วิเชียรเจริญ) อดีตผู้จัดการใหญ่ฝ่ายการเงิน บริษัท เชลล์แห่งประเทศไทย ทั้งคู่มีบุตร 2 คนคือ ปีย์ อัมระนันทน์ และอนุตร์ อัมระนันทน์
การศึกษา
ปิยสวัสดิ์ สำเร็จชั้นประถมศึกษาปีที่ 7 จากโรงเรียนสาธิตจุฬาลงกรณ์มหาวิทยาลัย จากนั้นก็ไปศึกษาระดับไฮสกูลที่ Bryanston Public School ประเทศอังกฤษ โดยเรียน 4 ปี ได้ระดับเกรด A ในปี พ.ศ. 2515 สำเร็จการศึกษาระดับปริญญาตรี สาขาคณิตศาสตร์ (เกียรตินิยมอันดับ 1) Brasenose College มหาวิทยาลัยอ๊อกซฟอร์ด ประเทศอังกฤษ ระดับปริญญาโท สาขาเศรษฐศาสตร์ มหาวิทยาลัยลอนดอน (LSE) ประเทศอังกฤษ และระดับปริญญาเอก สาขาเศรษฐศาสตร์ มหาวิทยาลัยลอนดอน (LSE) ประเทศอังกฤษ (ได้รับทุนรัฐบาลอังกฤษ)
การทำงาน
ปิยสวัสดิ์ เริ่มรับราชการเมื่อวันที่ 11 มกราคม พ.ศ. 2523 ในตำแหน่งเจ้าหน้าที่วิเคราะห์นโยบายและแผน ระดับ 4 กองวางแผนเศรษฐกิจและสังคม สำนักงานคณะกรรมการพัฒนาการเศรษฐกิจและสังคมแห่งชาติ จนได้รับตำแหน่งผู้อำนวยการกองวิเคราะห์และประมาณการเศรษฐกิจ เมื่อ 27 กุมภาพันธ์ พ.ศ. 2535 และได้โอนมารับตำแหน่งเป็น รองเลขาธิการสำนักงานคณะกรรมการนโยบายพลังงานแห่งชาติ ในปีเดียวกัน นายปิยสวัสดิ์ ได้รับแต่งตั้งให้ดำรงตำแหน่ง เลขาธิการสำนักงานคณะกรรมการนโยบายพลังงานแห่งชาติ เมื่อวันที่ 29 มีนาคม พ.ศ. 2537 และอยู่ในตำแหน่งรวม 6 ปี ก่อนจะย้ายไปดำรงตำแหน่งผู้ตรวจราชการสำนักนายกรัฐมนตรี เมื่อ 27 พฤษภาคม พ.ศ. 2543 และตำแหน่งอธิบดีกรมประชาสัมพันธ์ เมื่อวันที่ 1 ตุลาคม พ.ศ. 2543
ด้วยความขัดแย้งกับนายแพทย์พรหมินทร์ เลิศสุริย์เดช รัฐมนตรีกำกับดูแลด้านพลังงานในรัฐบาล พ.ต.ท. ทักษิณ ชินวัตร เรื่องโครงสร้างค่าไฟฟ้า และนโยบายการแปรรูปปตท. และกฟผ. จึงลาออกจากราชการเมื่อ พ.ศ. 2545 เพื่อไปดำรงตำแหน่งประธานกรรมการบริษัทหลักทรัพย์กสิกรไทย
งานการเมือง
ปิยสวัสดิ์ ได้รับแต่งตั้งเป็นรัฐมนตรีว่าการกระทรวงพลังงาน ในรัฐบาลพลเอกสุรยุทธ์ จุลานนท์ หลังการรัฐประหาร พ.ศ. 2549 ในการปฏิบัติหน้าที่รัฐมนตรีครั้งนั้น ดร.ปิยสวัสดิ์ ได้ยกเลิกแผนการนำเข้าพลังงานไฟฟ้าและก๊าซธรรมชาติจากประเทศพม่า
หลังการรัฐประหารในประเทศไทย พ.ศ. 2557 ได้รับการแต่งตั้งเป็นกรรมการในคณะกรรมการปฏิรูปประเทศด้านพลังงาน ในรัฐบาล พลเอก ประยุทธ์ จันทร์โอชา
ผู้บริหารการบินไทย
พ.ศ. 2552 ปิยสวัสดิ์ ได้ลาออกจากบริษัทหลักทรัพย์กสิกรไทย เพื่อสมัครคัดเลือกเป็นกรรมการผู้อำนวยการใหญ่ บริษัทการบินไทย จำกัด (มหาชน) จนกระทั่งได้รับแต่งตั้งให้ดำรงตำแหน่ง เมื่อวันที่ 18 มิถุนายน พ.ศ. 2552 นับเป็นกรรมการผู้อำนวยการใหญ่ บริษัทการบินไทยคนที่ 15 ของการบินไทย ซึ่งช่วงเวลาที่เขาเข้ามาบริหารการบินไทยนั้น เป็นช่วงเวลาที่การบินไทยกำลังเผชิญกับภาวะขาดทุนสะสม และมีสถานะทางการเงินที่ลำบาก ดร.ปิยสวัสดิ์ จึงได้ดำเนินนโยบายลดค่าใช้จ่าย ปรับลดเงินเดือนพนักงาน ปลดพนักงาน ตัดงบประมาณส่วนที่ไม่จำเป็นของบริษัทออกอย่างมหาศาล และปรับปรุงภาพลักษณ์ของบริษัทให้ดีขึ้น จนทำให้ในปี พ.ศ. 2552 การบินไทยสามารถทำกำไรได้เป็นครั้งแรกในรอบหลายปี และทำกำไรเพิ่มขึ้นในปีต่อมา จนกระทั่ง ปี พ.ศ. 2554 การบินไทยได้รับการจัดอันดับจากสกายแทรกซ์ ให้เป็นสายการบินอันดับ 5 ของโลก ซึ่งถือเป็นครั้งแรกที่การบินไทยติด 1 ใน 5 สายการบินที่ดีที่สุด แม้ว่าจะช่วยทำให้สถานะของการบินไทยดีขึ้น แต่นโยบายของเขาก็สร้างความไม่พอใจให้กับพนักงานการบินไทยจำนวนมาก
พ.ศ. 2555 วันที่ 21 พฤษภาคม คณะกรรมการบริหารบริษัทการบินไทย จำกัด (มหาชน) ที่มีนายอำพน กิตติอำพน เลขาธิการคณะรัฐมนตรีเป็นประธานกรรมการฯ ได้มีมติเลิกจ้างดร. ปิยสวัสดิ์ จากการเป็นกรรมการผู้อำนวยการใหญ่การบินไทย โดยอ้างเหตุผลว่า ดร. ปิยสวัสดิ์มีปัญหาเรื่องการสื่อสารและกับคณะกรรมการบริษัทฯ จากเหตุการณ์นี้กลายเป็นประเด็นร้อนขึ้นมาในทันทีจากวงสังคม ถึงเหตุผลในการปลด ดร. ปิยสวัสดิ์ เพราะเหตุผลของคณะกรรมการบริษัทนั้นไม่มีความชัดเจนพอ และมีการตั้งข้อสงสัยว่าอาจจะมีเรื่องของผลประโยชน์และการเมืองเข้ามาเกี่ยวข้อง อย่างไรก็ตามจากการเลิกจ้างครั้งนี้ การบินไทยต้องจ่ายค่าชดเชยให้กับ ดร. ปิยสวัสดิ์ เป็นจำนวนเงินกว่า 5.4 ล้านบาท ต่อมาวันที่ 21 มิถุนายน พ.ศ. 2555 ดร. ปิยสวัสดิ์ อัมระนันทน์ ได้ลาออกจากตำแหน่งกรรมการผู้จัดการใหญ่การบินไทย
พ.ศ. 2563 วันที่ 25 พฤษภาคม คณะกรรมการบริษัทการบินไทยฯ ได้มีการประชุมครั้งพิเศษ 10-1/2563 ซึ่งในการประชุมดังกล่าว คณะกรรมการบริษัทฯ ได้มีมติแต่งตั้งให้นายปิยสวัสดิ์ กลับมาดำรงตำแหน่งกรรมการบริษัทฯ อีกครั้ง
โรคของไอออนแชนเนล
โรคของไอออนแชนเนล (channelopathy) เป็นโรคซึ่งมีความผิดปกติของการทำงานของไอออนแชนเนลหรือโปรตีนที่ควบคุมการทำงานของไอออนแชนเนล โรคเหล่านี้อาจเป็นมาตั้งแต่กำเนิด (ส่วนใหญ่เกิดจากมีการกลายพันธุ์ของยีนที่สร้างออกมาเป็นไอออนแชนเนลหรือโปรตีนนั้น ๆ) หรือเป็นภายหลัง (ส่วนใหญ่เป็นจากภาวะออโตอิมมูนทำลายไอออนแชนเนล) ก็ได้
External links
VIDEO Channel Surfing in Pediatrics by Carl E. Stafstrom, M.D., at the UW-Madison Health Sciences Learning Center.
ประเทศอินเดียในโอลิมปิกเยาวชนฤดูร้อน 2010
กรีฑา
ผลการแข่งขันดังนี้ :
แม่น้ำสตลุช
แม่น้ำสตลุช (Sutlej River, Satluj River; ਸਤਲੁਜ; शतद्रु (ศตทรุ)) เป็นแม่น้ำในประเทศอินเดียและปากีสถาน เป็นแม่น้ำที่ยาวที่สุดและอยู่ทางตะวันออกสุดของบรรดาแม่น้ำห้าสาย (ปัญจนาที) ของภูมิภาคปัญจาบ และเป็นแม่น้ำสาขาของแม่น้ำสินธุ มีความยาวประมาณ 1,500 กิโลเมตร (932 ไมล์) มีต้นน้ำอยู่ที่ทะเลสาบรากษสตาล (Lake Rakshastal) ทางใต้ของเขาไกรลาสในทิเบต ก่อนจะไหลไปทางตะวันตกเฉียงเหนือเป็นระยะทาง 260 กิโลเมตร (160 ไมล์) เข้าประเทศอินเดียทางช่องเขาชิปกีลา (Shipki La) แล้วไหลลงมาทางตะวันตกเฉียงใต้เป็นระยะทาง 360 กิโลเมตร (220 ไมล์) ไปรวมกับแม่น้ำบีอาส ที่ใกล้เมืองมาคู (Makhu) รัฐปัญจาบ แม่น้ำสายนี้จะไหลเข้าประเทศปากีสถานต่อไปเพื่อไปรวมกับแม่น้ำจนาพ กลายเป็นแม่น้ำปันชนัทที่ตำบลพหาวัลปุระ (Bahawalpur) แคว้นปัญจาบ และไหลไปรวมกับแม่น้ำสินธุในที่สุด
ในสมัยโบราณหุบเขาแม่น้ำสตลุชตอนต้นถูกเรียกว่า หุบเขาครุฑ โดยชาวจางจุง (Zhangzhung) ซึ่งอาศัยอยู่ในทิเบตตะวันตก ซากปรักหักพังของเมืองจางจุงยังคงพบเห็นได้ในปัจจุบัน ชาวกรีกโบราณเรียกแม่น้ำสตลุชว่า "ซาราดรอส" (Zaradros)
แม่น้ำสตลุชเป็นหนึ่งในแม่น้ำที่อยู่ในสนธิสัญญาแม่น้ำสินธุ ซึ่งเป็นข้อตกลงด้านทรัพยากรน้ำระหว่างอินเดียกับปากีสถาน อินเดียสร้างเขื่อนหลายแห่ง เช่น เขื่อนภาขรา (Bhakra Dam) โรงไฟฟ้าพลังน้ำคาร์ชัมวังทู (Karcham Wangtoo Hydroelectric Plant) และเขื่อนนาถปาฌากรี (Nathpa Jhakri Dam) เพื่อใช้ประโยชน์ในการผลิตกระแสไฟฟ้า อินเดียเคยมีโครงการที่จะขุดคลองความยาว 214 กิโลเมตร (133 ไมล์) เพื่อเชื่อมแม่น้ำสตลุชกับแม่น้ำยมุนา (คนละสายกับแม่น้ำยมุนาในบังกลาเทศ)
ควีนมันธา
NZ-000 ควีนมันธา (クィン・マンサ ;Quin Mantha) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทกันดั้มดับเบิลเซต้า ออกแบบโดยมิกะ อาคิทากะ
คชาทริยา
NZ-666 กษัตริยา (クシャトリヤ ;Kshatriya) ปรากฏตัวในหนังสือนิยาย กันดั้มยูนิคอร์น ออกแบบโดยฮาจิเมะ คาโทกิ
กษัตริยาเป็นรุ่นปรับปรุงของควีนมันธาซึ่งพัฒนาโดยบริษัทแอนาไฮม์อิเล็กทรอนิกให้มีขนาดเล็กลงแต่ยังคงพลังทำลายไว้ในขณะที่สมรรถนะสูงกว่าเดิม โดยเพิ่มเกราะไหล่ขนาดใหญ่เป็นสี่แผง ซึ่งในเกราะนี้ติดตั้งอาวุธคือฟันเนล ปืนมหาอนุภาค และ แขนกลติดบีมเซเบอร์เอาไว้ ส่วนตัวของกษัตริยายังมีปืนมหาอนุภาคสี่กระบอกที่หน้าอกและบีมเซเบอร์ บีมแก็ตลิ่งที่ยูนิคอร์นกันดั้มใช้นั้นเดิมทีก็เป็นอาวุธของกษัตริยา ระบบไซคอมมิวของกษัตริยายังได้รับการปรับปรุงเป็นไซโคเฟรมซึ่งมีประสิทธิภาพมากกว่าเดิมมาก กษัตริยาถูกขโมยไปจากแอนาไฮม์อิเล็กทรอนิกส์โดยกลุ่มนีโอซีอ้อนที่เหลืออยู่ภายใต้การนำของฟุล ฟรอนทัลและใช้เป็นโมบิลสูทประจำตัวของมนุษย์ดัดแปลง มาริดา ครูซ ซึ่งในอดีตนั้นเธอก็คือเพิล ทเวลฟ์ หนึ่งในโคลนของเอลพี เพิล
โรงแรมแชงกรี-ลา กรุงเทพฯ
โรงแรมแชงกรี-ลา กรุงเทพฯ เป็นโรงแรมระดับห้าดาวริมแม่น้ำเจ้าพระยา ในแขวงบางรัก เขตบางรัก กรุงเทพมหานคร ภายใต้การดูแลของบริษัท แชงกรี-ลา โฮเต็ล จำกัด (มหาชน)
ประวัติ
ก่อนหน้านั้นรอเบิร์ต คอก (Robert Kuok) นักธุรกิจชาวมาเลเซีย ได้เปิดโรงแรมแชงกรี-ลา โรงแรมระดับ 5 ดาว เปิดให้บริการแห่งแรกในสิงคโปร์ เมื่อ พ.ศ. 2514 จากนั้นรอเบิร์ต คอก ร่วมมือกับสุรีย์ อัษฎาธร เจ้าของบริษัทน้ำตาลไทยรุ่งเรือง ร่วมกันก่อตั้งโรงแรมแชงกรี-ลา ขึ้นในกรุงเทพฯ บนพื้นที่ 12 ไร่ 2 งาน 63 ตารางวา ตั้งอยู่บนที่ดินซึ่งบริษัทเป็นเจ้าของกรรมสิทธิ์ โรงแรมสูง 15 ชั้น และมีห้องพักทั้งหมด 682 ห้อง เริ่มเปิดให้บริการบางส่วนในเดือนมีนาคม พ.ศ. 2529 และเปิดบริการเต็มโครงการเมื่อเดือนสิงหาคม พ.ศ. 2529 (เรียกส่วนแรกว่า แชงกรี-ลาวิง)
ต่อมา พ.ศ. 2531 บริษัทได้ซื้อที่ดินเพิ่มเติมเนื้อที่ 5 ไร่ 2 งาน 75 ตารางวา ซึ่งติดกับอาคารจอดรถของโรงแรม เพื่อสร้างโรงแรมหลังใหม่ ซึ่งเรียกว่า "กรุงเทพวิง" ประกอบด้วยอาคาร 3 หลัง คืออาคารโรงแรมสูง 16 ชั้น มีห้องพัก 174 ห้อง อาคารสำนักงานให้เช่าและศูนย์การค้าสูง 10 ชั้น และอาคารจอดรถสูง 10 ชั้น อาคารหลังใหม่นี้ดำเนินการเมื่อเดือนสิงหาคม พ.ศ. 2534
ในช่วง พ.ศ. 2544–2545 โรงแรมได้ใช้เงินจำนวน 17 ล้านเหรียญสหรัฐในการปรับปรุงโรงแรมในส่วนห้องพักแขก โถง ร้านอาหาร ทางเข้า และสปา ต่อมาในช่วงปลาย พ.ศ. 2550 ถึง 2553 โรงแรมปรับปรุงอีกครั้งด้วยงบประมาณ 60 ล้านเหรียญสหรัฐ
อึชตานิฌเลา ดา ซิลวา
อึชตานิฌเลา ดา กงไซเซา อาไลชู มารีอา ดา ซิลวา (Estanislau da Conceição Aleixo Maria da Silva; เกิดวันที่ 4 สิงหาคม พ.ศ. 2495) เป็นนักการเมืองติมอร์-เลสเต และสมาชิกคนสำคัญของแนวร่วมปฏิวัติเพื่อเอกราชติมอร์ตะวันออก เขาได้ดำรงตำแหน่งนายกรัฐมนตรีตั้งแต่ 19 พฤษภาคม พ.ศ. 2550 ถึง 8 สิงหาคม พ.ศ. 2550
หลังจากติมอร์-เลสเตได้รับเอกราช ดา ซิลวาได้รับการแต่งตั้งเป็นรัฐมนตรีว่าการกระทรวงการเกษตร ป่าไม้ และประมงคนแรก เมื่อวันที่ 10 กรกฎาคม พ.ศ. 2549 ต่อมาเขาได้ดำรงตำแหน่งรองนายกรัฐมนตรีคนแรกของติมอร์-เลสเต เขาทำหน้าที่ะรักษาการนายกรัฐมนตรีเมื่อวันที่ 19 พฤษภาคม พ.ศ. 2550 แทนฌูแซ รามุช-ออร์ตาที่ได้รับการเลือกตั้งเป็นประธานาธิบดี เขาพ้นจากตำแหน่งหลังชานานา กุฌเมาเข้ารับตำแหน่งเมื่อวันที่ 8 สิงหาคม พ.ศ. 2550 หลังการเลือกตั้งสมาชิกรัฐสภา เดือนมิถุนายน พ.ศ. 2549
คิวบิ โนะ โยโค
คิวบิ โนะ โยโคะ เป็น ชื่อสัตว์ประหลาดในการ์ตูนเรื่องนินจาคาถาโอ้โฮเฮะ สัตว์หางมีลักษณะเป็นกลุ่มก้อนจักระ ในสมัยสงครามนินจามีการพยายามนำพลังอำนาจของสัตว์หางเหล่านี้มาใช้โดยการนำ ไปผนึกไว้ในร่างมนุษย์ โดยจะเรียกผู้ที่มีสัตว์หางผนึกอยู่ว่าเป็น พลังสถิตร่าง เพื่อให้สามารภควบคุมสัตว์หางได้อย่างคล่องตัวโดยผสมจักระของมนุษย์ลงไป เพื่อการควบคุม
การปรากฏตัว
และในตอนที่ 1 และเรื่อยมา
มีไข่ด้วย
ท่าไม้ตาย
1หาง ตอนปะทะกับซาสึเกะในร่างอักขระสำหรับนารูโตะยังพอควบคุมได้
2หาง ตอนแค้นเดอิดาระที่ฆ่ากาอาระ ร่างแยกจะร้อนจนหายไป ควบคุมตัวเองไม่ได้, คาดว่ายังกลายร่างไม่เสร็จ
3หาง ควบคุมตัวเองแทบไม่ได้ มีพลังที่น่ากลัว
4หาง เสียสติ ร่างกายครอบคลุมไปด้วยเลือด มีพลังที่น่ากลัว เพราะแค้นโอโรจิมารุที่เอาตัวซาสึเกะไป
5หาง ?
6หาง เกิดจากแค้นที่เพนทำร้ายฮินาตะรูปร่างคล้ายตอน 4 หางแต่มีกระดูกครอบคลุมร่างกายด้วย และมี 6 หาง และสามารถทำลายผนึกสะกด (สร้อยคอของซึนาเดะ)ได้
7หาง ?
8หาง ร่างที่ใกล้เคียงกับจิ้งจอกเก้าหางที่สุด เริ่มมีกล้ามเนื้อ และเมื่อถึงหางนี้ รุ่นที่ 4 จะโผล่มาในตัวนารูโตะ
9หาง ตอนนั้นนารูโตะได้เข้าสู่หางที่ 9 แต่รุ่นที่ 4 ก็มาผนึกให้ใหม่ในจิตใต้สำนึกของนารูโตะ (คาดว่าจะกลายเป็นจิ้งจอกเก้าหาง)
บลูส์ร็อก
บลูส์ร็อก (blues rock) เป็นแนวเพลงผสมผสานระหว่างการแสดงคีตปฏิภาณแบบบลูส์ บนคอร์ดแบบ 12 บาร์บลูส์และการแจมแบบบูกี้กับสไตล์ร็อกแอนด์โรล โดยแกนหลักของบลูส์-ร็อก คือเครื่องดนตรีกีตาร์ไฟฟ้า กีตาร์เบสและกลองชุด ซึ่งกีตาร์ไฟฟ้าจะขยายผ่านตู้แอมไฟฟ้า ให้มีลักษณะรุนแรงมากขึ้น
แนวเพลงนี้เริ่มพัฒนาในช่วงกลางคริสต์ทศวรรษ 1960 ในประเทศอังกฤษและสหรัฐอเมริกา ที่ปิเอโร สการัฟฟีเรียกว่า "เป็นแนวเพลงริทึมแอนด์บลูส์ที่เล่นโดยนักดนตรีขาวชาวยุโรป" วงดนตรีอังกฤษอย่างเช่น เดอะฮู, เดอะยาร์ดเบิร์ดส, เลดเซปเพลิน, ดิแอนนิมอลส์, ครีม และเดอะโรลลิงสโตนส์ ได้ทดลองดนตรีดังกล่าวจากศิลปินบลูส์ชาวอเมริกัน อย่าง ฮาวลิน วูล์ฟ, โรเบิร์ต จอห์นสัน, จิมมี ลีดและมัดดี วอเตอร์ส ขณะที่วงบลูส์ร็อกยุคแรก "จะพยายามเล่นเพลงแจ๊ซยาว ๆ ที่มีลักษณะคีตปฏิภาณ อย่างเห็นได้ชัด" โดยคริสต์ทศวรรษ 1970 บลูส์ร็อกเริ่มหนักขึ้นกับเน้นท่อนริฟฟ์ และในช่วงต้นคริสต์ทศวรรษ 1970 เส้นแบ่งระหว่างบลูส์ร็อกและฮาร์ดร็อกเกือบจะไม่เห็น วงแนวนี้บันทึกเสียงอัลบั้มแนวร็อก และในคริสต์ทศวรรษ 1980 และ 1990 ก็เริ่มกลับมาที่รากบลูส์เดิม และมีศิลปินอย่าง "เฟบูลัสธันเดอร์เบิร์ดสและสตีวี เรย์ วอห์น สร้างชื่อเสียงวงการร็อกขึ้น"
เซี่ย ถิงเฟิง
เซี่ย ถิงเฟิง (อักษรจีนตัวเต็ม: 谢霆锋, อักษรจีนตัวย่อ: 谢霆锋, พินอิน: xiè tíngfēng, กวางตุ้ง: แจ่ เถ่งฟ้ง) นักแสดง, นักร้อง, นักแต่งเพลงและผู้กำกับภาพยนตร์ชาวฮ่องกง ผู้โด่งดังจากบทตัวร้ายในภาพยนตร์เรื่อง The Promise โดยได้แสดงร่วมกับภรรยาของตัวเองคือ จาง ป๋อจือ โดยปัจจุบันสังกัดอยู่กับบริษัท Emperor Entertainment Group
เซี่ย ถิงเฟิง เกิดเมื่อวันที่ 29 สิงหาคม ค.ศ. 1980 (อายุ 41) ที่ฮ่องกง เป็นลูกชายของอดีตนักแสดงชื่อดัง เซี่ย เสียน (แพทริก เซ) กับเดโบราห์ ลี (狄波拉)